Desktop/Shortcut Overlay - Wolof @ Weblate
72 words32All strings 72 words32Strings needing action 72 words32Not translated strings 72 words32Strings without suggestions
3 months ago None Resource update Desktop/Shortcut Overlay - Wolof
7 months ago None Resource update Desktop/Shortcut Overlay - Wolof Mkhize klap sweep oor munisipaliteite se geldsake | Netwerk24
Mkhize klap sweep oor munisipaliteite se geldsake
Deur Philda Essop 16 Mei 2018 09:34
Munisipaliteite met negatiewe ouditverslae moet hul geldsake in orde kry, waarsku Zweli Mkhize, minister van samewerkende regering en tradisionele sake.
“Geen negatiewe ouditmenings sal geduld word nie. Ons gee alle munisipaliteite met negatiewe ouditmenings ’n jaar om hul huis in orde te kry,” sê Mkhize.
“Daar moet binne 12 maande ’n verbetering en ’n ommekeer getoon word. Ons werk ook daaraan om ’n klousule in munisipale bestuurders se kontrakte by te voeg sodat hulle verwyder kan word in geval van negatiewe ouditmenings.”
Zweli Mkhize, minister van samewerkende regering en tradisionele sake. Foto: Leon Sadiki
Mkhize het Dinsdag dié waarskuwing tot munisipaliteite gerig in sy begrotingstoespraak in die parlement.
Hy het daarop gewys dat goeie finansiële bestuur kritiek belangrik vir munisipaliteite se welstand is.
“Selfs al is daar ’n verbetering in die oorhoofse munisipale oudits, is ons bekommerd omdat 27 munisipaliteite ’n negatiewe ouditmening ontvang het.
“As deel van ons regrukaksie sal sterk daarop gefokus word om die negatiewe ouditmenings om te keer.
“Skoon oudits moenie beskou word as die verpligting van die finansiële hoof en die tesourie se personeel of selfs die munisipale bestuurder alleen nie. Dit is die gesamentlike verantwoordelikheid van die burgemeester, die speaker, die raadslede en die administratiewe personeel.
“Geen personeellid van die tesourie kan die impak herstel van onwettige politieke opdragte, raadsbesluite wat swak nagevors is en swak oorsig deur die uitvoerende gesag of ’n beampte wat van sy verantwoordelikhede afstand doen nie.”
Hy sê hoë standaarde word vir munisipaliteite gestel omdat die mense wat hulle dien, “die beste verdien”.
Hy het bygevoeg dat die departement ’n memorandum van verstandhouding met die nasionale tesourie onderteken het. Dié twee departemente sal saamwerk en ’n gestruktureerde en gekoördineerde benadering volg om munisipaliteite wat onder finansiële druk is, of wat wanfunksioneel is, by te staan.
Altesaam 87 munisipaliteite is geïdentifiseer wat onder druk verkeer of wat disfunksioneel is, en waar dringend ingegryp moet word.
Die Reserwebank het VBS weens ’n likiditeitskrisis in Maart onder administrasie geplaas.
Mkhize het ook sy kommer uitgespreek oor die R1,6 miljard in munisipale fondse wat in weerwil van die advies van die nasionale tesourie in bankrekeninge van VBS Mutual Bank gedeponeer is.
Hy het sy steun toegesê aan die forensiese ondersoek wat tans deur die Reserwebank gedoen word na dié deposito's deur 15 munisipaliteite.
“Ons werk saam met die Reserwebank en het ’n gesamentlike tegniese komitee saamgestel wat aan die kwessie werk, nadat ek met die president van die Reserwebank vergader het.
“Ek sal met burgemeesters, munisipale bestuurders en finansiële hoofde vergader om die krisis te bespreek en die pad vorentoe te bepaal,” sê Mkhize.
City Press het die naweek berig dat verskeie munisipaliteite in die noordelike provinsies in duie kan stort omdat dit onwaarskynlik is dat hulle die geld wat hulle by VBS belê het, sal terugkry.
Dit het aan die lig gekom dat VBS se grootste inkomstestroom onwettige korttermyn-deposito’s van munisipaliteite was, wat deur die bank gebruik is om langtermynlenings aan kliënte te finansier.
Meer oor: Zweli Mkhize | Munisipaliteite
Tesourie waarsku oor munisipaliteite se geldsake